b'\n_START_ARTICLE_\nRing of Honor\n_START_PARAGRAPH_\nRing of Honor er en amerikansk wrestlingorganisation, der blev opstartet i 2002 af Rob Feinstein. I ROH k\xc3\xa6mpes der bl.a. om ROH World Championship og ROH World Tag Team Championship._NEWLINE_Ring of Honor afholder adskillige shows om m\xc3\xa5neden typisk p\xc3\xa5 den amerikanske \xc3\xb8stkyst, men har ogs\xc3\xa5 afholdt shows p\xc3\xa5 vestkysten, i Storbritannien og Japan. Ring of Honor optager og s\xc3\xa6lger alle deres shows p\xc3\xa5 dvd. Dvd\'erne kan bestilles som postordre eller online, og organisationen har derved skabt en loyal fanskare, b\xc3\xa5de i USA og internationalt._NEWLINE_Ring of Honor bliver n\xc3\xa6vnt i filmen The Wrestler fra 2008, hvor wrestlingorganisationen promoverer den sidste kamp mellem Randy "The Ram" Robinson (spillet af skuespilleren Mickey Rourke) og The Ayatollah (spillet af den tidligere wrestler Ernest Miller).'